Benvolgudes famílies de la Escola Pare Poveda.

Us volem informar que el passat 14/07/2020 vam tenir reunió les AFA/AMPAs amb les direccions dels centres educatius públics de Gràcia.

L’objectiu d’aquesta reunió va ser posar sobre la taula els dubtes sobre el començament del pròxim curs, tant de les famílies com de les direccions.

Primer de tot es va oferir per part de les AFA/AMPAS tot el recolzament de cara al nou inici de curs, donada la complexa situació que ens trobem, i vam sol·licitar estar al corrent de com s’estava preparant aquest inici.

Les direccions van expressar els seus neguits per varis temes com:

* A dia de la reunió estaven preparant el pla d’obertura, en temes de seguretat i organització (entrades i sortides, higiene de mans, agrupament dels grups, professorat disponible,, …), que havien de presentar a l’inspector abans del 23 de juliol i esperar la seva acceptació. En temes de contingut encara no s’havien pogut posar.
* Ens moltes ocasions arriben les instruccions i informacions, per part del Departament d’Educació, alhora que a les famílies, via comunicats de premsa. De forma oficial els hi arriba a posteriori via mail. Les instruccions els hi arriben a comptagotes i varies instruccions pel mateix tema.
* Encara no sabien quin personal administratiu i amb quin professorat comptarien al setembre per substituir als que es jubilen i als que, per temes de ser personal de risc, no podran començar el curs vinent. Segons les informacions que arriben a les escoles s’adjudiquen entre 0.5-1.5 mestres més que els curs anteriors.
* El més important per les Direccions es l’atenció als nens i demanen recursos que encara els ~~hi~~ han de confirmar, sobretot pels de P3.
* El projectes educatius es veuran afectats per les instruccions que han de complir, com no barrejar grups de nens i 1 o 2 mestres per grup.
* Respecte als espais disponibles per poder mantenir les mesures de seguretat, el Consorci va demanar a les Direccions els espais dels que disposaven per impartir les assignatures (classes, gimnàs, passadís, biblioteca, sala de Mestres, vestíbul,…) Encara no tenen resposta del Consorci sobre la llista d’altres espais disponibles a prop de les escoles.
* També estan preocupats per la bretxa digital, doncs en cas de necessitat,no totes les famílies tenen els medis per seguir el curs des de casa. Encara no tenen confirmació de que arribin aquests recursos pels nens que ho necessitin a primària
* En general tenen molts interrogants i això implica dificultats per respondre als interrogants de les famílies.

Es vol demanar a les entitats oportunes (Consorci i Departament d’Ensenyament)

* Dins l’ÀMBIT PERSONAL.

Cal garantir les substitucions de tot el personal des del primer dia (mestres, TEI’s, vetlladors, PAS, monitors…) així com la dotació de personal en aquells centres que no és suficient.

* Dins l’ÀMBIT ORGANITZATIU.

És complexa l’organització d’especialitats, reforços, religió, extraescolars, menjador i ens hem vist en la necessitat de crear nous dissenys d’horaris i d’organitzacions.

Les escoles necessiten que la informació sigui més clara, unificada, àgil i que es doni mitjançant els canals pertinents. Cal evitar que les Direccions s’ assabentin per rodes de premsa).

No donar expectatives a les famílies a través dels mitjans de comunicació anunciant mesures generals que encara no s’han concretat en instruccions precises.

* Dins l’ÀMBIT DE NETEJA.

Cal garantir els recursos de papereres, gels, sabons, mampares i estris de desinfecció…

Cal garantir el personal necessari per a realitzar les tasques de neteja i desinfecció.

Cal garantir els productes necessaris pel bon funcionament dins la normativa sanitària.

Cal especificar de qui és la responsabilitat de desinfectar els espais i materials comuns.

* Dins l’ÀMBIT DE RECURSOS.

S’han de posar els recursos digitals i analògics per garantir que tots els infants puguin tenir les eines per fer el seguiment en cas de confinament, i evitar la bretxa digital i l’exclusió dels alumnes més vulnerables.

Creiem que l’Administració és la responsable d’oferir formació digital a les famílies que ho necessitin. Actualment, segons les últimes instruccions a la nostra disposició, es demana a l’escola que ho faci, quan el professorat no disposa d’hores lliures ni sovint de la formació adequada .

* Dins l’ÀMBIT D’INCLUSIÓ.

Necessitem ampliar el número d’hores de vetlladors/es per atendre les necessitats, en aquest moment més que mai.

Necessitem que no es tanquin aules d’acollida per als infants que ho necessiten.

* Dins l’ÀMBIT PEDAGÒGIC.

Cal veure l’impacte de totes les mesures de seguretat i prevenció en els projectes educatius dels centres,  ja que moltes d’aquestes mesures no són compatibles amb l’organització pedagògica dels centres.

També cal tenir en compte l’acompanyament emocional dels alumnes que s’haurà de fer, després d’aquest període tan complicat.

La reunió conjunta d’AFA’s i Direccions d’escola ha estat profitosa, ja que hem pogut compartir els dubtes i neguits comuns.

Ens mostren satisfetes d’anar conjuntament escoles i famílies.